open-index/open-wikipedia-markdown huggingface dataset:
North Shore

**North Shore** môže byť:
*mesto na Novom Zélande, pozri North Shore City
*pohorie v Britskej Kolumbii, pozri North Shore (pohorie)
*americký seriál, pozri North Shore (seriál)
*mesto v USA, pozri North Shore (Massachusetts)
*región v Illinois, pozri North Shore (Illinois)
*región v Severnom Sydney
Tatra T3M

thumb|Súprava pražských električiek T3M
**Tatra T3M** je typ električky, ktorý vznikol modernizáciou Česko-Slovenskej električky typu Tatra T3.

## Dejiny
Už od polovice 60. rokov 20. storočia sa podnik ČKD Trakce zaoberal vývojom modernej polovodičovej výbavy, ktorá mala byť určená novým vozidlám, ako aj na modernizáciu starších električiek. Nová výkonová elektronika umožňuje plynulejšiu a hlavne hospodárnejšiu prevádzku električkových vozňov. Niektoré komponenty novej výbavy označené ako TV1 boli skúšané od roku 1969 na košickej električke T3 ev.č. 263. Prototyp vozňa T3t (až neskôr boli vozidlá s výbavou TV1 označované ako T3M) bol vyrobený v roku 1971. Prototypy sériovej rekonštrukcie boli modernizované v roku 1976.

Sériová výroba elektrickej tyristorovej výbavy TV1 bola spustená v roku 1977. Dopravné podniky si ju montovali do električiek samy, prípadne modernizáciu nechali na iné dopravné podniky. Posledné dodávky výbavy TV1 boli uskutočnené v roku 1981.

V polovici 90. rokov 20. storočia nastal v Prahe problém. Životnosť vozových skriní niektorých vozňov T3M bola pri konci, podvozky a výbava však boli v pomerne dobrom stave. Preto pražský dopravný podnik zakúpil 18 nových vozových skriní. Tie zodpovedali vozňom T3SUCS. Takto modernizované vozne, de facto nové električky, dostali označenie **T3M.2-DVC**.

## Prototypy
Prvý prototypom T3M bol vozeň ev.č. 6000. Vyrobený bol v roku 1971. V roku 1973 bol prečíslovaný na 8003 a začal v Prahe skúšobne jazdiť aj s cestujúcimi. V roku 1980 bol odstavený vo vozovni Hloubětín. Po požiari električky ev.č. 8071 v roku 1992 nahradil vozeň ev.č. 8003 túto električku v bežnej prevádzke a dostal jej evidenčné číslo. Vyradený bol v roku 2005.

Za prototypy sériovej modernizácie boli vybrané pražské električky Tatra T3 ev.č. 6795 a 6798 vyrobené v roku 1970. Po rekonštrukcii na typ T3M v roku 1976 boli prečíslované na ev.č. 8005 a 8006. Oba vozne sú dosiaľ v prevádzke (2006).

## Modernizácia
Jedinou zmenou oproti T3 bola nová tyristorová výbava TV1, ktorá umožňuje hospodárnejšiu prevádzku ako pôvodná odporová výbava TR37. Vzhľadovo boli zmeny dve, nová skriňa s brzdovými odpormi na zadnej časti strechy a nová skriňa s ovládačmi za stanoviskom vodiča.
 
## Prevádzka
Modernizácie na typ T3M prebiehali v rokoch 1976 až 1981.

* Bratislava – rekonštruovaných 12 vozňov, vyradené v 90. rokoch, 8 výbav však bolo prenesených do električiek T3 a T3SU, z ktorých sú dosiaľ dve v prevádzke (2025)
* Košice – modernizovaných 6 vozňov, ktoré boli v 90. rokoch vyradené
Nové vozové skrine pre typ T3M.2-DVC boli vyrobené v roku 1996.
* Brno – modernizovaných 47 vozňov, takmer všetky dosiaľ v prevádzke (2006)
* Ostrava – rekonštruovaných 21 vozňov, všetky už boli vyradené alebo ďalej modernizované
* Praha
** T3M – modernizovaných 102 vozňov, väčšina je stále v prevádzke (2006)
** T3M.2-DVC – 18 vozových skriní T3M nahradených novými, prakticky všetky sú dosiaľ v prevádzke (2006)

## Iné projekty

T3M
Kategória:Dráhové vozidlá vyrábané od roku 1971
Tatra T3G

thumb|right|Pražská električka T3G v Ústředních dílnách v Hostivaři

**Tatra T3G** je typ električky, ktorý vznikol modernizáciou česko-slovenskej električky Tatra T3.

## Dejiny
Na úspešnú modernizáciu Tatra T3M z prelomu 70. a 80. rokov 20. storočia nadviazal v 90. rokoch typ T3G. Elektrickú výbavu TV8 s GTO tyristormi vyvíjala firma ČKD v spolupráci s pražským dopravným podnikom. Prvá výbava bola dokončená v roku 1991 a osadená do pražskej električky T3 ev.č. 6551. Neskôr bol vozeň prečíslovaný na 8201 a od roku 1994 jazdil v skúšobnej prevádzke s cestujúcimi. Odstavený bol v roku 1996, zošrotovaný v roku 2003.

Sériová výroba výbav TV8 prebiehala v rokoch 1992 až 1997. Najväčším odberateľom sa stal drážďanský dopravný podnik, kde sa výbava TV8 stala základom modernizácie električiek Tatra T4D. V polovici 90. rokov boli tieto výbavy dosadené do nových vozových skriní, ktoré boli dodané do Ostravy. Tieto de facto nové vozne neboli nijako zvlášť označené na rozdiel od pražských T3M a T3M.2-DVC.

## Modernizácia
Rozdiely v modernizáciách na typ T3G pri rôznych dopravných podnikoch sú značné, spoločným prvkom je výbava TV8. Niekde došlo iba k dosadeniu výbavy (Bratislava, Brno, Plzeň, Ostrava, pražský vozeň ev.č. 6551), niekde bola rekonštruovaná celá električka (Liberec, Ostrava, pražský vozeň ev.č. 8200), niekde bola postavená nová električka (Ostrava).

## Prevádzka
Modernizácie na typ T3G prebiehali v rokoch 1991 až 1998.

Nové vozové skrine boli vyrobené v rokoch 1996 a 1997.
* Bratislava – modernizovaných 12 vozňov, všetky sú v prevádzke, premávajú väčšinou na linke 
* Brno – modernizovaných 38 vozňov, všetky sú v prevádzke
* Liberec – rekonštruovaný 1 vozeň, bol dlhodobo odstavený a zrejme v roku 2005 vyradený
* Ostrava
** 26 modernizovaných vozňov, všetky sú v prevádzke
** 20 kusov T3G s použitím nových vozových skriní
* Plzeň – 4 modernizované vozne sú dosiaľ v prevádzke
* Praha – 2 rekonštruované električky, v súčasnosti sú už vyradené

## Iné projekty

T3G
Kategória:Dráhové vozidlá vyrábané od roku 1991
Počúvadlianske jazero

náhľad|Počúvadlianske jazero
**Počúvadlianske jazero** (do roku 1986: **Počúvalské jazero**; iné názvy: **Počúvadlo**, **Počúvadlo-jazero**) je jazero umelého pôvodu (tzv. tajch), nachádzajúce sa v Banskej Štiavnici, neďaleko obce Počúvadlo, kde patrí medzi najnavštevovanejšie lokality. Rozprestiera sa na ploche 12&nbsp;ha a je obľúbeným letným ale aj zimným rekreačným strediskom chatárov, turistov, detských táborov a miestom kultúrnych podujatí. Zároveň je východiskom na najvyšší kopec Štiavnických vrchov Sitno.

K 1. júlu 1980 bolo územie rekreačnej oblasti Počúvadlianskeho jazera, pôvodne patriace obci Počúvadlo zlúčené s mestom Banská Štiavnica. Jazero je tak súčasťou mestskej čati Počúvadlianske Jazero.

## Vznik tajchov

V banskoštiavnickej oblasti bol vybudovaný od začiatku 16. stor. do polovice 19. stor. unikátny vodohospodársky systém umelých vodných nádrží. Systém pozostával zo 60 umelých vodných nádrží – tajchov – s celkovým objemom 7&nbsp;mil.&nbsp;m³, ktoré boli navzájom pospájané zbernými (), náhonovými () a spojovacími jarkami. Vzhľadom na nedostatok prírodných vodných zdrojov v oblasti sa snehová a dažďová voda zachytávala v zberných jarkoch a kumulovala sa vo vodných nádržiach. Z nich sa voda náhonovými jarkami rozvádzala k banským zariadeniam. S vybudovaním tohoto systému sa spájajú mená Matej Kornel Hell, Jozef Karol Hell, ale predovšetkým významný vedec Samuel Mikovíni.

Do súčasnosti sa zachovalo 23 týchto vodných nádrží. Počúvadlianske jazero patrí medzi tie najväčšie a aj najchladnejšie. Najväčšia hĺbka je .

## Referencie

## Iné projekty

Kategória:Tajchy na Slovensku
Kategória:Banská Štiavnica
Kategória:Geografia okresu Banská Štiavnica
Kategória:Vodstvo v okrese Banská Štiavnica
Molová stupnica

## Prehľad mólových stupníc
Základnou molovou stupnicou je *aiolská* (alebo aj *prirodzená*) a mol, ktorá sa skladá z tónov A,H,C,D,E,F,G,A.

250px|zápis stupnice a-mol

Obsahuje rovnaké tóny ako základná durová stupnica C-dur, ale začína 6. stupňom stupnice C-dur. Poltóny má medzi 2. a 3., a medzi 5. a 6. stupňom. Ak ju rozdelíme na dve rovnaké časti, *tetrachordy*, budú tieto na rozdiel od stupnice C-dur rôzne. Vzdialenosti medzi stupňami prvého tetrachordu budú: celý tón - poltón - celý tón, vzdialenosti druhého tetrachordu budú: poltón - celý tón - celý tón. Tento predpis platí pre všetky prirodzené molové stupnice. (V prípade durových stupníc sú oba tetrachordy rovnaké). 

### Ďalšie molové stupnice
Ďalšie molové stupnice vytvoríme najľahšie tak, že jednotlivé durové stupnice začneme vždy ich 6. stupňom. Takto môžeme ku každej durovej stupnici vytvoriť molovú stupnicu s rovnakým predznamenaním.

Ďalšou možnosťou je že použijeme podobné pravidlo, ako pri durových stupniciach.

V prípade molových stupníc s krížikmi postupujeme tak, že ďalšiu stupnicu začneme druhým tetrachordom predošlej stupnice (t. j. jej 5. stupňom) a pridáme krížik navyše. Krížik sa pridáva vždy k druhému stupňu novej stupnice. 

V prípade molových stupníc s béčkami postupujeme tak, že ďalšiu stupnicu začíname o štyri stupne nižšie a pridáme béčko navyše a to ku šiestemu stupňu novej stupnice.

#### Prehľad molových stupníc

#### Harmonická molová stupnica
Harmonické molové stupnice sa vytvorili z prirodzených zvýšením 7. stupňa stupnice. Harmonické molové stupnice majú poltónové vzdialenosti medzi 2./3., 5./6. a 7./8. stupňom, kým medzi 6./7. je vzdialenosť až 1,5 tónu (nazývaná *hiatus*).

Napr.:
* a-mol aiolská: A H C D E F G A 
250px

* a-mol harmonická: A H C D E F GIS A
250px

#### Melodická molová stupnica
Melodické molové stupnice sa vytvorili z harmonických molových stupníc tak, aby sa odstránila 1,5 tónová vzdialenosť (*hiatus*) medzi 6./7. stupňom. To sa dosiahlo tak, že sa zvýšil o poltón 6. stupeň. Ak rozdelíme stupnicu na dva tetrachordy (po 4 stupne), potom prvý tetrachord bude typický molový (so vzdialenosťami celý tón - poltón - celý tón), kým druhý tetrachord bude typický durový (vzdialenosti celý tón - celý tón - poltón). Pri hre stupnice smerom nadol by sme preto začínali durovým tetrachordom a pokračovali molovým, čo neznie príliš melodicky. Preto sa melodická stupnica smerom nadol hrá rovnako ako prirodzená ( aiolská ), t. j. bez zvýšeného 6. a 7. stupňa.

Napr.:
* a mol aiolská: A H C D E F G A - A G F E D C H A
250px

* a-mol Melodická: A H C D E FIS GIS A - A G F E D C H A
250px
250px

Kategória:Hudobné stupnice
Škoda 01 T

**Škoda 01 T** (niekedy aj **T3M.0**) je typ električky, ktorý vznikol modernizáciou česko-slovenskej električky Tatra T3.

## Dejiny
Okrem spoločnosti ČKD sa na modernizácii električiek v Česku v 90. rokoch 20. storočia podieľala aj plzenská firma Škoda. Plzenský dopravný podnik sa rozhodol nechať si zrekonštruovať svoje električky práve v Škodovke. Ako prvá bola na tento účel určená električka T3SUCS s evidenčným čislom 246. Tá bola v rokoch 1993 až 1995 celkovo zmodernizovaná. Následne bolo Škode dodaných na rekonštrukciu ďalších 25 vozidiel.

## Modernizácia
Všetky vozidlá dostali novú elektrickú výbavu Škoda s IGBT tranzistormi. Prvé zrekonštruované vozidlo ev.č. 246 bolo prvou električkou v Česku s týmito prvkami. Ďalej bola celkovo opravená vozňová skriňa, zmodernizovaný bol aj interiér a stanovisko vodiča. Električky dostali polopantograf a prvé dve vozidlá aj výklopné dvere.

## Prevádzka

## Zdroj

01 T
Kategória:Dráhové vozidlá vyrábané od roku 1993
Škoda 02 T

**Škoda 02 T** (niekedy aj **T3M.04**) je typ električky, ktorý vznikol modernizáciou česko-slovenskej električky Tatra T3.

## Dejiny
Pretože v Liberci v polovici 90. rokov 20. storočia by z dôvodu zanedbaného vozňového parku mohlo dôjsť až k zastaveniu električkovej dopravy, rozhodol sa dopravný podnik modernizovať svoje električky. Z dôvodu veľkej poruchovosti električky ev.č. 54 rekonštruované v ČKD na typ Tatra T3G bolo rozhodnuté nechať si ďalšie vozidlá modernizovať v plzenskej firme Škoda, ktorá v rovnakom čase vykonávala rekonštrukciu plzenských električiek.

## Modernizácia
Električky boli celkovo opravené, zmodernizovaný bol interiér aj stanovisko vodiča, bola dosadená nová elektrická výbava Škoda s IGBT tranzistormi. Vozidlá tak prakticky zodpovedali svojim plzenským náprotivkom. Sú tu však aj rozdiely, vodič neovláda vozidlo pedálmi ako v Plzni, ale ručným radičom, neboli vykonané výrezy v prednom čele pre transparenty, menšie rozdiely sú aj v elektrických obvodoch.

## Prevádzka

## Iné projekty

## Zdroj

02 T
Kategória:Dráhové vozidlá vyrábané od roku 1996
Tatra T3R.PV

**Tatra T3R.PV** je novostavba električky nahradzujúcej vozidlá Tatra T3, ktoré sú v zlom technickom stave.

## Dejiny
Niektoré električky T3 nebolo finančne výhodné modernizovať, predovšetkým z dôvodu zlého technického stavu. Preto bola vyvinutá nová vozňová skriňa VarCB3, ktorá bola už použitá na typ Tatra T3R.EV a typ s touto skriňou a elektrickou výbavou TV Progress bol označený ako T3R.PV. Prakticky ide o novú električku, vozidlá sú však evidované ako modernizované pôvodné T3.

## Modernizácia
Na novú vozovú skriňu sú prichytené klasické čelá električiek T3. Interiér a stanovisko vodiča je upravený podľa požiadaviek odberateľa, väčšinou však podľa posledných modernizovaných T3. V Bratislave a Prahe jazdia vozidlá T3R.PV s pantografom, v ostatných mestách sú osadené polopantografom. Nová elektrická výbava je typu TV Progress.

## Prevádzka
 
Vozne T3R.PV sú vyrábané od roku 2003.
* Bratislava – dodaných 5 vozňov
* Brno – dodaných 10 vozňov
* Liberec – dodaných 10 kusov
* Plzeň – dodané 2 vozne
* Praha – dodaných 27 kusov (3 sú rozostavané)

## Iné projekty

T3R.PV
Kategória:Električky Pragoimex & KOS
Kategória:Dráhové vozidlá vyrábané od roku 2003
Tatra T3R.EV

**Tatra T3R.EV** je novostavba električky nahradzujúcej vozidlá Tatra T3, ktoré sú v zlom technickom stave.

## Dejiny
Pretože nie všetky električky je finančne výhodné modernizovať, či už z dôvodu zlého technického stavu alebo celkového veku vozidla, vyvinuli spoločne firmy *ČKD Pragoimex* a *Krnovské opravny a strojírny* (KOS) novú vozovú skriňu VarCB3, ktorá je určená aj pre typ Tatra T3R.PV. Na skriňu je možné prichytiť akékoľvek vyrábané čelo tak, aby električka vyzerala moderne.

Do električky T3R.EV bola zámerne zabudovaná asynchrónna elektrická výbava, pretože tento typ mal byť primárne určený na prevádzku s vlečným vozňom. Preto bol vyvinutý nový typ nízkopodlažného vlečného vozňa VV60LF.

Hoci prakticky ide o nové vozidlá, sú evidované ako modernizované pôvodné električky T3.

## Modernizácia
Vozidlá sú upravené podľa priania odberateľa. Interiér a stanovisko vodiča sú zhodné s poslednými modernizovanými vozňami T3. Sú vybavené polopantografom. Na brnianske vozidlá boli dosadené klasické čelá T3, na ostravskú električku nové čelo podľa návrhu arch. Pelikána. Nová elektrická asynchrónna výbava je typu TV Europulse.

## Prevádzka
Vozne T3R.EV boli vyrobené v rokoch 2002 až 2004.
* Brno – dodané 4 kusy
* Ostrava – dodané jedno vozidlo

## Iné projekty

Kategória:Električky Pragoimex & KOS
T3R.EV
Kategória:Dráhové vozidlá vyrábané od roku 2002
Tróilos

**Tróilos** alebo **Troilos** (*Tróilos*, ) je v gréckej mytológii syn trójskeho kráľa Priama. Zahynul v trójskej vojne. Podľa Shakespearovej hry sa Troilos (syn boha Apolóna) zaľúbil do Kressidy, ale tá musela onedlho odísť ako zajatkyňa do achájskeho tábora, výmenou za zajatého Trójana Anténora, a tam sa stala milenkou kráľa Dioméda.

## Referencie a bibliografia

Kategória:Postavy gréckej mytológie
VV60LF

**VV60LF** je typ českého električkového nízkopodlažného vlečného vozňa, ktorý vyrábajú spoločne firmy *Pragoimex a. s.* (predtým *ČKD Pragoimex*), *Krnovské opravny a strojírny s. r. o.* (KOS) a *Cegelec a. s.*

## História
thumb|left|Ostravský vlečný vozeň VV60LF
Brniansky dopravný podnik pomerne dlho hľadal optimálny variant na obnovu svojho vozňového parku. Okrem iného sa uvažovalo aj o nákupe nových, moderných, čiastočne nízkopodlažných električkových vlekov. V roku 2001 si nechal dopravný podnik spracovať vo Výskumnom ústave koľajových vozidiel v Prahe štúdiu relizovateľnosti prevádzky modernizovaných električiek Tatra T3 s vlečnými vozňami. Štúdia potvrdila reálnosť týchto úvah. Preto bola do novostavieb vozňov Tatra T3R.EV zabudovaná asynchrónna elektrická výbava TV Europulse, ktorá vďaka vyššiemu výkonu ako pri obyčajnej výbave, umožňuje prevádzku vlečných vozňov. Podobne sa postupovalo aj v Ostrave.

## Konštrukcia
Ide o jednosmerný štvornápravový bežný vlečný električkový vozeň. Typové označenie VV60LF odkazuje na fakt, že je čiastočne nízkopodlažný (**v**lečný **v**ozeň so **60**% nízkej podlahy – anglicky **l**ow **f**loor), podlaha vo výške 350 nad temenom koľajnice. Sedadlá nad podvozkami sú umiestnené na vyvýšených podestách, teda celé vozidlo je priechodné po nízkej podlahe. V pravej bočnici sa nachádzajú dvoje dvere. Interiér je zladený s električkami T3R.EV.

Vozeň je určený na prevádzku v súprave s električkou T3R.EV buď spriahnutý s jedným (MV+VV) alebo s dvoma (MV+MV+VV alebo MV+VV+MV) motorovými vozňami.

## Prevádzka

## Externé odkazy
* Článok s fotkami o ostravskej súprave T3R.EV + VV60LF 

Kategória:Električky Pragoimex & KOS
Kategória:Električkové vlečné vozne
Kategória:Dráhové vozidlá vyrábané od roku 2003
Marion (ostrov)

[thumb|right|300px|Mapa ostrova Marion a [Ostrov princa Eduarda (Južná Afrika)|ostrova princa Eduarda.]]
**Marion** je ostrov vulkanického pôvodu, pod správou Juhoafrickej republiky, nachádzajúci sa v Indickom oceáne 46°52'34 južne a 37°51'32 východne. Najbližšia pevnina je vzdialená  – Port Elizabeth v Juhoafrickej republike.

Marion a ostrov princa Eduarda boli objavené v 17. storočí holandským moreplavcom Barentom Barentszoonom Lamom počas cesty do východnej Indie. Jeho polohu však posunul o pár stupňov severnejšie, preto ho následná holandská expedícia nenašla. Neskoršími pánmi ostrova sa stali Francúzi, koncom 19. storočia ich vystriedali Briti. Títo nakoniec prenechali správu ostrova Južnej Afrike.

Ostrov má rozmery 19 × , plocha . Jeho najvyšší vrchol je  vysoký State President Swart. Na ostrove sa nenachádza prakticky žiadne rastlinstvo, zo živočíchov sa v hojnom pošte nachádzajú tučniaky kráľovské a slonie tulene.

Súčasťou ostrova je aj meteorologická stanica (založená v roku 1947), jej posádku tvorí celoročne 17 ľudí (v letných mesiacoch viac), od roku 1995 je súčasťou prírodnej rezervácie.

Kategória:Ostrovy Indického oceánu
Kategória:Ostrovy Afriky
Ostrov princa Eduarda (Južná Afrika)

**Ostrov princa Eduarda** je ostrov vulkanického pôvodu, patriaci Južnej Afrike a nachádzajúci sa v Indickom oceáne  severovýchodne od ostrova Marion. Plocha ostrova je len  a je celoročne neobývaný.

Ostrov predstavuje zvyšky staršieho erodovaného štítového vulkánu s centrom v severovýchodnej časti ostrova. Pozostatky vulkanickej stavby predstavujú aj malé bralá, nachádzajúce sa na pobreží ostrova. Sopka samotná je neaktívna geologicky dlhší čas, no erupcie satelitných kráterov sú omnoho mladšie.

## Externé odkazy
* www.volcano.si.edu  - ostrov princa Eduarda na Global Volcanism Program 

Kategória:Ostrovy Indického oceánu
Kategória:Ostrovy Afriky
Kategória:Sopky Indického oceánu
Kategória:Sopky Južnej Afriky
Kategória:Štítové vulkány
Husto usporiadaná množina

**Husto usporiadaná množina** je taká usporiadaná množina, v ktorej relácia usporiadania, v istom zmysle, nepripúšťa existenciu "medzier". Presne je husto usporiadaná množina definovaná ako taká usporiadaná množina
:(P,\le)
v ktorej pre každé dva jej prvky x,y spĺňajúce x existuje prvok z taký, že x. Relácii usporiadania \le sa v takom prípade hovorí **husté usporiadanie**.

## Príklady
*Množina reálnych čísel so štandardným usporiadaním a jej podmnožiny racionálnych a iracionálnych čísel s indukovanými usporiadaniami sú husto usporiadané. Naproti tomu množina celých čísel a množina prirodzených čísel nie sú husto usporiadané.
*Každý protireťazec je triviálne husto usporiadaný.

## Vlastnosti
*Intervaly v husto usporiadaných množinách sú buď prázdne, jednoprvkové alebo nekonečné množiny.
*Jediné konečné husto usporiadané množiny sú protireťazce.

Kategória:Teória usporiadania
Gaston Lachaise

[náhľad|Pohyblivá figúra [1927, Národná galéria v Austrálii]]
náhľad|Stojaca žena
**Gaston Lachaise** (* 8. máj 1882, Paríž – † 10. október 1935, New York) bol významný francúzsky sochár, pôsobiaci v USA.

Sochárstvo vyštudoval vo Francúzsku, kde aj začala jeho umelecká kariéra. V rokoch 18991903 vystavoval na parížskych Salónoch, väčšinu svojho tvorivého života ale prežil v Spojených štátoch.

Medzi rokmi 19011903 stretol Lachaise francúzsko-kanaďanku Isabel Dutaud Nagle, ktorá bola od neho o desať rokov staršia, v tom čase vydatá s jedným synom. Rozvinul sa medzi nimi hlboký milostný vzťah, Lachaise kvôli nej opustil Paríž, zriekol sa začínajúcej kariéry a nasledoval ju do USA. Počas celého života mu bola Isabel, s ktorou sa 25. júna 1917 v New Yorku oženil, hlavnou inšpiráciou.

Tvoril najmä ženské akty z lešteného bronzu alebo kameňa, ktoré mali monumentálne rozmery. Je však aj autorom plastík zvierat a reliéfov na verejných budovách v New Yorku (Rockefellerovo centrum).

Lachaisova najslávnejšia práca *Stojaca žena* (1932), zmyselný ženský akt s točitými, kužeľovitými končatinami, je typickým príkladom jeho tvorby. Bol tiež známy aj ako znamenitý maliar portétov.  Je autorom búst slávnych umelcov a slávnych literárnych osobností, akými boli John Marin, Marianne Mooreová a E. E. Cummings.

V modernom sochárstve reprezentuje Lachaisova tvorba klasickú líniu, ktorou sa vyznačovala tvorba iného francúzskeho sochára A. Maillola.

## Iné projekty

## Externé odkazy
* Gaston Lachaise - Biografia, dielo

Kategória:Narodenia v 1882
Kategória:Úmrtia v 1935
Kategória:Sochári USA
Kategória:Osobnosti z Paríža
Kategória:Úmrtia na leukémiu
Kategória:Absolventi École nationale supérieure des beaux-arts
Vario LF3

thumb|Vario LF3 v Ostrave
**Vario LF3** je typ českej nízkopodlažnej električky. Bol vyvinutý spoločne firmami *Pragoimex, a. s.*, *Krnovské opravny a strojírny, a. s.* (KOS) a *VKV Praha, s. r. o.*, ktoré ho vyrábajú v spolupráci s Dopravným podnikom Ostrava.

## Konštrukcia
Nároky na množstvo prepravených osôb v električkách sa každý rok zvyšujú. Preto vzrástla potreba veľkokapacitných vozidiel, ako napríklad Tatra KT8D5, ktoré sa v súčasnosti úspešne modernizujú. Súčasne je potrebné ich počet zvyšovať, čo pri KT8D5 nie je možné. Niektoré dopravné podniky sa rozhodli rekonštruovať staršie električky na veľkokapacitné trojčlánkové (Brno – Tatra K3R-N, Plzeň – Tatra K3R-NT). Druhú možnosť, dodávku nových vozidiel, využila Ostrava v podobe električky Vario LF3.

Ide o jednosmerný osemnápravový motorový električkový vozeň, pozostávajúci z troch článkov, ktoré sú spojené kĺbmi a harmonikou. V pravej bočnici sa nachádza pätoro dverí. V každom článku sa nachádza nízkopodlažná časť. Podiel nízkej podlahy  na temenom koľajnice dosahuje 50 percent z celkovej plochy. Vysokopodlažné časti  nad TK sa vyskytujú v prvej tretine prvého článku, tretej tretine posledného článku a v oboch kĺboch nad podvozkami.

Vario LF3 je vybavené asynchrónnou elektrickou výbavou TV Europulse, odpruženými podvozkami Komfort a polopantografom. Dizajn čiel navrhol Ing. arch. Pelikán. Jeden striedač je určený pre jeden podvozok. Na riadenie a diagnostiku elektrickej výbavy sa používa mikroprocesorový distribuovaný riadiaci systém CECOMM. Výbava je umiestnená na streche vozidla.

## Technické parametre
* Rozchod koľají: 
* Dĺžka (bez spriahadiel): 
* Šírka: 
* Výška: 
* Hmotnosť prázdneho vozňa: 38 t
* Maximálna hmotnosť na nápravu: 
* Miesta celkom: 229
** na sedenie: 61
** na státie: 168
* Počet miest pre invalidné vozíky/detské kočíky: 2/2
* Maximálna obsaditeľnosť (pri 8 os/m²): 329
* Max. rýchlosť: /h
* Inštalovaný trakčný výkon: 720 kW
* Maximálne zrýchlenie prázdneho vozdidla: /s
* Min. polomer prechádzaných oblúkov: R 
* Podiel nízkej podlahy: 50%
* Počet trakčných podvozkov: 4
* Počet bežných podvozkov: 0

## Prevádzka

## Referencie


## Externé odkazy

*VarioLF3 na stránke výrobcu

Kategória:Električky Pragoimex & KOS
Kategória:Dráhové vozidlá vyrábané od roku 2006
Kategória:Kĺbové električky
Tatra K3R-N

náhľad|Tatra K3R-N
**Tatra K3R-N** (niekedy aj **Tatra K3R.N**) je typ čiastočne nízkopodlažnej električky, ktorý vznikol modernizáciou česko-slovenskej električky Tatra K2.

## Dejiny
Z dôvodov nedostatočného počtu veľkokapacitných vozidiel sa brniansky dopravný podnik rozhodol zásadne modernizovať svoje električky K2. Prvé vozidlo ev.č. 1065 bolo najskôr predané šumperskej spoločnosti Pars nova, ktorá ho v rokoch 2002 a 2003 prestavala na typ K3R-N. V rokoch 2003 a 2004 bolo vozidlo pomerne dlho skúšané na brnianskej električkovej sieti aj s cestujúcimi. Nevyskytli sa žiadne vážne chyby, tak bola zrekonštruovaná električka odkúpená dopravným podnikom naspäť. Pri tejto príležitosti bola prečíslovaná na ev.č. 1751. Druhé vozidlo ev.č. 1752, pôvodne ev.č. 1115 bolo modernizované v roku 2004.

Od roku 2006 pokračujú dodávky električiek K3R-N kompletnými novostavbami (výrobcom je tiež *Pars*). S vyradenými vozňami, od ktorých dostanú technický preukaz, nemajú fyzicky vôbec nič spoločné. Aj tak sú z rôznych dôvodov evidované ako modernizované pôvodné električky K2.

## Modernizácia
K3R-N je osemnápravová trojčlánková električka, ktorá vznikla vložením nového stredného nízkopodlažného článku medzi pôvodné články električky K2 (pôvodné dve brnianske vozidlá) alebo ako úplná novostavba (ostatné). Boli nainštalované nové čelá známe napríklad z typu Tatra T3R alebo Tatra K2R podľa návrhu Patrika Kotasa. Dosadená bola nová hospodárnejšia elektrická výbava TV Progress od spoločnosti Cegelec. Modernizovaný bol aj interiér a stanovisko vodiča. Novým prvkom je stredný nízkopodlažný článok s výsuvnou nájazdovou plošinou.

## Technické parametre
* Dĺžka (bez spriahadiel): 
* Šírka: 
* Výška: 
* Miesta celkom: 144 (4 osoby na m²)
** na sedenie: 54
** na státie: 90 (4 osoby na m²)
* Max. rýchlosť: /h

## Prevádzka
Modernizácie na typ K3R-N prebiehali v rokoch 2002 – 2004.

Nové vozidlá sú vyrábané od roku 2006.

* Brno
** modernizované 2 vozne
** prvý vozeň z dodávky novostavieb už jazdí v Brne v skúšobnej prevádzke (2006)

## Iné projekty

K3R-N
Kategória:Dráhové vozidlá vyrábané od roku 2002
Kategória:Kĺbové električky
Mascarin Peak

**Mascarin Peak**, do roku 2003 **State President Swart**, je sopka, nachádzajúca sa v Indickom oceáne na ostrove Marion, patriacom Južnej Afrike. Je to jediný vulkán Južnej Afriky s doloženou aktivitou v historickej dobe. Naposledy eruptoval v roku 2004.

Masív sopky pokrýva prakticky celý ostrov a je tvorený prevažne bazaltami a trachytmi, jej svahy sú pokryté početnými troskovými kužeľmi a parazitickými krátermi a vrchol permanentným ľadom. Počiatky sopečnej aktivity sa datujú na 450&nbsp;000&nbsp;rokov, no veľká väčšina lávových prúdov a kužeľov je omnoho mladšia, vyformovali sa počas holocénu.

## Iné projekty

## Externé odkazy
* Mascarin Peak na Global Volcanism Program 

Kategória:Sopky Indického oceánu
Kategória:Sopky Južnej Afriky
Kategória:Štítové vulkány
Kategória:Aktívne sopky
Vario LF

right|thumb|Vario LF.E v Olomouci
right|thumb|Vario LFR.E v Brne
right|thumb|Vario LFR.E v Ostrave

**Vario LF** (niekedy aj **Tatra T3R.EVN** alebo **Tatra T3RN.EV**) je novostavba čiastočne nízkopodlažnej električky vychádzajúca z typu Tatra T3.

## Dejiny
Po úspešnom prezentovaní novej vozňovej skrine VarCB3 pre električky Tatra T3R.EV a Tatra T3R.PV vyvinuli spoločne firmy *ČKD Pragoimex* a *Krnovské opravny a strojírny* (KOS) nízkopodlažný variant tejto skrine ako *VarCB3LF* (LF = **L**ow **F**loor = anglicky nízka podlaha), ktorá je však približne o  dlhšia ako skriňa vozňov T3, ktoré má nahrádzať. Podobne ako pri vysokopodlažného typu je možné na skriňu električky Vario LF prichytiť rôzne čelá.

Niektoré vozne Vario LF sú vedené ako modernizácie vozňov T3, hoci s pôvodnými električkami nemajú fyzicky vôbec nič spoločné.

## Modernizácia
Električky vychádzajú z typu Tatra T3R.EV. Stredná časť vozidla je nízkopodlažná. Práve tá bola dôvodom na predĺženie celej električky, aby nízkopodlažná časť mala rozumnú veľkosť. Na vozidlá boli dosadené nové čelá podľa návrhu arch. Pelikána. Vozidlá dostali aj polopantograf, interiér a stanovisko vodiča je v štýle posledných modernizovaných električiek T3. Podobne ako vozne Tatra T3R.EV, dostali električky asynchrónnu elektrickú výbavu TV Europulse.

## Technické parametre
* Dĺžka (bez spriahadiel): 
* Šírka: 
* Výška: ?
* Hmotnosť prázdneho vozňa: 21,2 t
* Miesta celkom: 116
** na sedenie: 32
** na státie: 84
* Max. rýchlosť: /h
náhľad|Jediné Vario LFR.S v Košiciach

## Prevádzka
Vozne Vario LF sa vyrábajú od roku 2004.

## Referencie

## Externé odkazy
*VarioLF na stránke výrobcu

## Iné projekty

Kategória:Električky Pragoimex & KOS
Kategória:Dráhové vozidlá vyrábané od roku 2004
Mansion House

thumb|Mansion House na maľbe Thomasa Maltona z roku 1793.

**Mansion House** je oficiálnou rezidenciou starostu City of London. Slúži ako miesto konania mnohých oficiálnych udalostí, ako je napríklad výročný prejav ministra financií o stave britskej ekonomiky. Mansion House sa nachádza v srdci londýnskeho City na križovatke ulíc Queen Victoria Street, Poultry, Princess Street a Threadneedle Street.

## Dopravné spojenie
V blízkosti sa nachádzajú tieto stanice londýnskeho metra:
* Bank a Monument (Central, Northern, Waterloo & City Line a Docklands Light Railway z Bank a Circle a District Line z Monument)
* Mansion House (Circle a District Line)

## Externé odkazy
* City of London: Mansion House ; krátka história budovy na stránkach City of London (po anglicky)

Kategória:Stavby v Londýne
Kategória:City of London
Takt (hudba)

**Takt** v hudbe udáva striedanie prízvučných a neprízvučných nôt, čiže rytmus skladby.

Takt skladby je určený na začiatku skladby (za kľúčom a predznamenaním) dvoma číslami. Horné číslo udáva počet dôb v takte, spodné číslo udáva, na ktorú notu budeme počítať jednu dobu. Obyčajne to býva štvrťová alebo osminová nota, menej často aj polová. Jednotlivé takty od seba oddeľujeme zvislou *taktovou čiarou*.

Napríklad v trojštvrťovom takte môžu byť tri štvrťové noty. Štvrťové noty môžeme nahradiť aj inými notami či pauzami tak, aby ich celkové trvanie zodpovedalo trom štvťovým notám.

Súbor:3-4.png

## Jednoduché takty
Jednoduché takty sú dvojdobé, alebo  trojdobé, ktoré majú jednu prízvučnú a jednu resp. dve neprízvučné doby. Používajú sa hlavne dvojštvrťové, trojštvťové, dvojosminové a trojosminové takty.

## Zložené takty
Zložené takty vznikajú spojením dvoch, alebo viacerých jednoduchých taktov. Takéto takty majú hlavný prízvuk na prvej note a jeden alebo viac vedľajších prízvukov. Napríklad spojením dvoch dvojštvrťových taktov dostaneme často používaný štvorštvrťový takt:

Súbor:4-4.png

Štvorštvrťový takt sa často označuje namiesto číslic písmenom „C“: 14px

Ďalším často používaným taktom je šesťosminový takt, ktorý je zložený z dvoch trojosminových taktov (prípadne môže byť zložený aj z troch dvojosminových taktov).

Súbor:6-8.png

Štvorštvrťový aj šesťosminový takt sú príkladmi pravidelne zložených taktov, pretože boli vytvorené z dvoch rovnakých jednoduchých taktov. Niekedy sa však v hudbe môžu vyskytovať aj nepravidelne zložené takty, napr. päťosminový (zložený z jedného dvojosminového a jedného trojosminového taktu).

## Predtaktie
**Predtaktie** je neúplný takt, ktorý sa môže nachádzať na začiatku skladby. Zvyšné noty taktu sa obyčajne nachádzajú na konci skladby (alebo nejakej jej ucelenej časti).

Kategória:Hudobná notácia
XFS

**XFS** je žurnálovací súborový systém, ktorý vytvorila firma Silicon Graphics pre operačný systém IRIX.

## Podpora
Podpora XFS bola zabudovaná do linuxového kernelu 2.4 a 2.6, čím sa stal univerzálne dostupný pre linuxové distribúcie. Inštalačné programy systémov SuSE, Gentoo, Mandriva, Slackware, Zenwalk, Fedora, Ubuntu a Debian ponúkajú XFS ako jednu z možností súborového systému.
Podpora čítania XFS je k dispozícii aj pre FreeBSD (december 2005, vetva -CURRENT), podpora zápisu je experimentálna (7.0-CURRENT).

## Vlastnosti
* 64-bitový súborový systém, limit veľkosti súboru 9 exabajtov
* žurnálovanie; iba metadáta, asynchrónny zápis
* alokačné skupiny (zlepšuje paralelizmus)
* variabliná veľkosť bloku (512 B - 64 KB)
* rozšírené atribúty súborov
* rozptýlené súbory
* lenivá alokácia
* optimalizácia pri uložení na RAID stripoch
* možnosť priameho V/V (pomocou DMA)
* možnosť zaručenia prenosového pásma
* online defragmentácia namontovaného systému
* možnosť zväčšovať, nie však zmenšovať veľkosť oddielu
* prakticky nemožná obnova zmazaných dát

Kategória:Súborové systémy
Kategória:Softvér z 1994
Alzheimerova choroba

**Alzheimerova choroba** je neurodegeneratívna porucha mozgu, pri ktorej dochádza k postupnej demencii. Ako prvý ju opísal Alois Alzheimer. V súčasnosti nie je známa príčina jej vzniku, ale vďaka neuropatologickým nálezom sa vie aspoň to, ako prebieha. Hlavná zmena je ukladanie beta-amyloidu v mozgu a ďalšie zmeny, ktoré postupne spôsobujú rozpadnutie nervových vlákien a buniek. Alzheimerovou chorobou sa taktiež mení látková činnosť mozgu.

## Klasifikácia
* G30: Alzheimerova choroba
** G30: Alzheimerova choroba so skorým začiatkom (začiatok zvyčajne pred 65. rokom)
** G30.1: Alzheimerova choroba s neskorým začiatkom (začiatok zvyčajne po 65. roku)
** G30.8: Iná Alzheimerova choroba
** G30.9: Nešpecifikovaná Alzheimerova choroba 
***G31.7: Choroba s priebežným začiatkom ( okolo 67. roka života)

## Iné projekty

Kategória:Choroby mozgu
Kategória:Neurológia
Kategória:Starnutie
Kategória:Eponymické termíny v medicíne
Mont Ross

**Mont Ross** je neaktívny stratovulkán a súčasne najvyšší vrch (1&nbsp;850&nbsp;m) vrch súostrovia Kergueleny v Indickom oceáne, ktoré je pod správou Francúzska. Sopka leží na južnom okraji hlavného ostrova, je tvorená prevažne trachyticko-bazaltovými horninami a jej vrchol je trvalo zaľadnený.

Západne od masívu Mont Ross sa na polostrove Rallier du Baty nachádzajú mladšie vulkanické centrá - *Mont St. Allouarn* a *Mont Henri Rallier du Baty*. Na základe datovania trachytických vzoriek bol určený ich vek na 26&nbsp;000±3&nbsp;000&nbsp;rokov. Na ostrove sa nachádzajú aj aktívne fumaroly.

## Referencie


## Iné projekty

## Externé odkazy
* www.volcano.si.edu  - stratovulkán Mont Ross na Global Volcanism Program 

Kategória:Sopky Indického oceánu
Kategória:Sopky zámorských území Francúzska
Kategória:Stratovulkány
Kategória:Kergueleny
Čiastočne usporiadaná množina

**Čiastočne usporiadaná množina**, úspornejšie **usporiadaná množina** alebo **poset**, je množina spolu s informáciou, na základe ktorej je možné navzájom porovnávať jej prvky. Presne je usporiadaná množina definovaná ako dvojica 
:(P,\le)
kde P je množina a \le je na nej definovaná binárna relácia ktorá je reflexívna, antisymetrická a tranzitívna. Relácia, ktorá súčasne spĺňa tieto tri vlastnosti sa nazýva **relácia usporiadania** alebo jednoducho **usporiadanie**. Štúdiu usporiadaných množín sa venuje teória usporiadania.

## Príklady
*Slová slovenského jazyka spolu s lexikografickým usporiadaním tvoria usporiadanú množinu. Podľa tohoto usporiadania sú zoradené napríklad v slovníku slovenského pravopisu.
*Množina reálnych čísel a všetky jej podmnožiny sú usporiadané reláciou "menší alebo rovný".
*Množina prirodzených čísel je usporiadaná reláciou deliteľnosti celých čísel. Toto usporiadanie má  komplikovanú štruktúru. Existujú v ňom neporovnateľné prvky, napríklad číslo 3 nie je deliteľom čísla 4 a ani naopak, číslo 4 nie je deliteľom čísla 3.
*Na množine reálnych funkcií definovaných na pevne zvolenej množine A sa často definuje relácia usporiadania podmienkou, že f \le g vtedy a len vtedy ak f(a)\le g(a) pre každé a z množiny A. Aj v tomto usporiadaní existujú neporovnateľné prvky.

## Pozri aj
*Lineárne usporiadaná množina (Reťazec)
*Protireťazec
*Husto usporiadaná množina

## Referencie
* B.A. Davey, H.A. Priestley, *Introduction to Lattices and Order*. Cambridge University Press 2002. ISBN 0521784514

## Externé odkazy
* Čiastočne usporiadané množiny

Kategória:Teória usporiadania
Kategória:Binárne relácie
Jan Jiří Heinsch

**Jan Jiří Heinsch** písané niekedy aj *Johann Georg Heintsch* (* 1647, Kladsko, dnešné poľské Kłodzko - † 9. september 1712, Praha) bol český maliar, významný predstaviteľ českého klasicistického smeru barokovej maľby. Tvoril na rozhraní medzi raným a vrcholným barokom a jeho tvorba sa radí k citovo zdržanlivejšiemu a realistickému prúdu tohto obdobia.
 
Narodil sa v Kladsku ako syn kráľovského kancelistu. Rodina bola protestantského vyznania, ale Heinsch neskôr konvertoval ku katolíctvu. 

Pravdepodobne sa vyučil v Čechách, možno u Karla Škrétu, ktorého veľmi obdivoval. Na rozdiel od mnohých barokových umelcov tých čias nenavštívil Taliansko, ale diela talianskych majstrov spoznával v Obrazárni Pražského hradu. Heinschova tvorba mala základy v talianskej renesancii 16. storočia, medzi jeho umelecké vzory patrili Paolo Veronese, Tizian a iní.    

V roku 1678 sa presťahoval do Prahy, o rok neskôr vstúpil do malostranského a potom do staromestského maliarského cechu. Hlavnou náplňou jeho práce bola portrétna maľba a tvorba závesných a oltárnych obrazov. 

Po roku 1702, pravdepodobne po smrti svojej prvej ženy, vstúpil ako brat laik do bělského kláštora augustiniánov pustovníkov, ale pred ukončením ročnej skúšobnej lehoty kláštor opustil a vrátil sa do Prahy. Po roku 1704 pre kláštor zhotovil niekoľko obrazov.

Jeden z Heinschových najpozoruhodnejších obrazov *Kristus po pôste obsluhovaný anjelmi* z roku 1684 je umiestnený v Národnej galérii v Prahe. Nachádza sa tu aj jeho autoportrét ukrytý v postave svätca na obraze *Sv. Lukáš maľuje Madonu*. Heinschovým pravdepodobne najznámejším dielom je obraz *Panny Marie Karlovskej* z roku 1697, umiestnený v kostole sv. Apolináře v Prahe.

Počas celého svojho života sa veľmi úzko zameriaval na radových objednávateľov, predovšetkým na jezuitov, pre ktorých vytvoril ilustrácie životopisov významných jezuitov. Stvárnil ich pri všednom živote ako misionárov, učiteľov, spovedníkov, kazateľov, remeselníkov a podobne. 

Keďže tvoril pre cirkevné rády, stretával sa pri svojej práci aj s osobnosťami, ktoré mali k rádom blízko. Tému jeho diel zásadne ovplyvnili napríklad križovnický spisovateľ Jan František Beckovský ako aj jezuitskí historici Bohuslav Balbín a Matěj Tanner.

Heinschelovo dielo je neobyčajne rozsiahle. Predstavuje niekoľko stoviek grafických listov, asi 150 obrazov a medirytových ilustrácií a relatívne veľké množstvo kresieb.

Na konci života vytvoril Heinsch kreslený návrh k súsošiu sv. Františka Borgiáša (1710) na Karlovom moste pre Ferdinanda Maxmiliána Brokofa. 

Jan Jiří Heinsch zomrel 9. septembra 1712 a je pochovaný v Prahe.

## Externé odkazy
* Pražský malíř, který namaloval obraz pro Tuřany

Kategória:Narodenia v 1647
Kategória:Úmrtia v 1712
Kategória:Českí maliari
Nový Amsterdam (ostrov)

thumb|right|250px|Mapa ostrova.
**Nový Amsterdam** (po francúzsky *Île Amsterdam*) je ostrov vulkanického pôvodu, nachádzajúci sa v Indickom oceáne, patriaci do Francúzskych južných a antarktických území. Je to jeden z najizolovanejších ostrovov sveta, najbližšia pevnina je vzdialená približne  (leží približne v polovici medzi Afrikou a Austráliou).

Tvar ostrova je oválny – 8 × , navyšší bod je Mont de la Dives (). Na ostrove sa nachádza vedecká výskumná stanica *Martin de Viviès* s približne 30-člennou posádkou. Hlavný výskum je zameraný na štúdium počasia, geofyzikálne merania a ornitológiu.

## Iné projekty

Kategória:Ostrovy Indického oceánu
Kategória:Ostrovy Francúzska
Kategória:Francúzske južné a antarktické územie
City of Westminster

[thumb|225px|[Westminsterský palác v noci.]]
[thumb|225px|[Trafalgarské námestie.]]
[thumb|225px| [Piccadilly Circus.]]
[thumb|225px|[Somerset House.]]

**City of Westminster**, hovorovo **Westminster**, je londýnsky mestský obvod (London borough) so štatútom city, ktorý sa nachádza na západ od Londýnskeho City a na sever od rieky Temže. Tvorí súčasť Vnútorného Londýna. 

Od roku 1899 do roku 1965 bolo toto územie označované ako **Metropolitan Borough of Westminster**. V roku 1965 vznikol súčasný borough zlúčením Metropolitan Borough of St. Marylebone, Metropolitan Borough of Paddington s Metropolitan Borough of Westminster.

## Obyvateľstvo
Podľa sčítania ľudu v roku 2001 žilo v tomto obvode 181 279 obyvateľov. Westminster City Council, ako samosprávny orgán tohto obvodu, nechal vypracovať niekoľko štúdií, aby dokázal, že v City of Westminster žije vyšší počet obyvateľov a získal tak viac prostriedkov od ústrednej vlády. Štatistický úrad (Office for National Statistics) nakoniec upravil konečné číslo 17 500 na oficiálnych 198 779. Zdá sa však oveľa pravdepodobnejšie, že realistickejší je odhad okolo 220 000 obyvateľov.

## Mestské časti
* Bayswater
* Belgravia
* Covent Garden
* Fitzrovia
* Hyde Park
* Knightsbridge
* Lisson Grove
* Little Venice
* Maida Hill
* Maida Vale
* Mayfair
* Marylebone
* Paddington
* Pimlico
* Queen's Park
* St. James's
* St John's Wood
* Soho
* West End
* Westminster

## Zaujímavé miesta
* Royal Albert Hall
* Apsley House
* Big Ben
* Buckinghamský palác
* Clarence House
* Horse Guards
* Horse Guards Parade
* Hyde Park
* Churchillovo múzeum a Cabinet War Rooms
* Cleopatra’s Needle
* London’s Transport Museum
* Lord's Cricket Ground
* Múzeum voskových figurín Madame Tussaudovej
* Národná galéria
* National Portrait Gallery
* Nelson's Column na Trafalgarskom námestí
* Royal Academy of Arts
* Royal Courts of Justice
* Royal Opera House
* St James's Palace
* St Margaret's Church
* St Mary-le-Strand
* St Martin-in-the-Fields
* Savoy Palace
* Serpentine Gallery
* Somerset House
* Tate Britain 
* Wellington Arch
* Westminsterské opátstvo
* Westminster Bridge
* Westminsterská katedrála
* Westminsterský palác (známy ako „Houses of Parliament“)

## Externé odkazy
* City of Westminster


Kategória:Londýnske obvody
VAL

thumb|right|300px|VAL 208, Toulouse metro
thumb|right|300px|VAL 206, Orlyval
thumb|right|300px|VAL 256, Taipei Muzha Line

**VAL** je druh automatického ľahkého metra bez vodiča s kolesami s gumenými pneumatikami. Technológia je založená na objave profesora Robert Gabillard (Université Lille Nord de France). Tento druh bol navrhnutý začiatkom 80. rokov 20. storočia vo firme Matra pre nové metro v meste Lille.

Názov znamená *Villeneuve d'Ascq à Lille*, dnes znamená ***Véhicule Automatique Léger***, teda automatické ľahké vozidlo.

Na rozdiel od ostatných automatických systémov na báze metra ako napríklad Docklands Light Railway alebo SkyTrain vo Vancouveri, VAL používa platformy, ktoré sú oddelené sklom kvôli prevencii pred pádom cestujúcich na dráhu. Dvere sa otvárajú synchrónne s dverami vozidla, keď vlak zastaví na stanici.

Systém VAL sa zvažoval aj v Bratislave, pozri Nosný systém mestskej hromadnej dopravy v Bratislave.

## Zoznam systémov VAL
;Francúzsko
* Lille metro, 25. apríl 1983
* Paríž:
** linka Orlyval, 1991
** linka na letisko Charlesa de Gaulla (CDGVAL), 2006
* Toulouse metro, 1993
* Rennes metro, 2002

;Ostatné krajiny
* Chicago, O’Hare International Airport
* Taipei, Muzha Line, 1996
* Turín, Metrotorino, 4. február 2006
* Vancouver , Skytrain, 1986
Mont de la Dives

**Mont de la Dives** je neaktívny stratovulkán, nachádzajúci sa v Indickom oceáne na ostrove Nový Amsterdam, spravovanom Francúzskom. Sopka, ako aj celý ostrov leží na riftovom sytéme, oddeľujúcom antarktickú a austrálsku platňu.

Masív vulkánu je tvorený prevažne bazaltovými horninami. Bol vybudovaný v dvoch periódach, ich koniec sprevádzal vznik kaldier, vzdialených od seba asi 2&nbsp;km. Čas poslednej erupcie nie je známy, ale veľmi čerstvé vzorky lávových prúdov zo severovýchodnej steny krátera *Dumas* indikujú ich veľmi mladý vek - storočie, prípadne dve pred dneškom.

## Referencie


## Externé odkazy
* www.volcano.si.edu - stratovulkán Mont de la Dives na Global Volcanism Program 

Kategória:Sopky Indického oceánu
Kategória:Sopky zámorských území Francúzska
Kategória:Stratovulkány
O2

**O<sub>2</sub>** môže byť:
*molekula kyslíka
*Telefónica O<sub>2</sub> Slovakia, slovenský mobilný operátor
*Telefónica O<sub>2</sub> Europe, nadnárodná skupina telekomunikačných operátorov
*veľká dómovitá budova v Londýne, pozri The O<sub>2</sub>

**O2** môže byť:
*v astronómii: hviezda O2
*Oceanic Airlines (Guinea), kód IATA
*počítač, pozri SGI O2
*Magnavox Odyssey², herná konzola
*album:
** skupiny O-Town
** skupiny FireHouse
*pieseň Sleater-Kinney na albume One Beat
*séria hier extrémnych športov od firmy Activision
*telekomunikačná spoločnosť, pozri O2 plc
*O2Jam, kórejská online videohra

**O-2** môže byť:
*O-2 Skymaster
Teória usporiadania

**Teória usporiadania** je matematická disciplína ktorá sa zaoberá štúdiom binárnych relácií zachytávajúcich intuitívny pojem usporiadania.

## Motivácia
Jav usporiadania sa prirodzeným spôsobom vyskytuje skoro všade, obzvlášť v matematike a v informatike. Notoricky známy príklad usporiadania, s ktorým sa možno stretnúť už na základnej škole, je štandardné usporiadanie prirodzených čísel podľa ich veľkosti. Iným príkladom usporiadania z každodenného života je lexikografické usporiadanie slov v slovníku. Zamestnanci spoločnosti alebo vojaci v armáde sú hierarchicky usporiadaní vzťahmi nadriadenosti a podriadenosti.

Niektoré usporiadania majú špeciálnu vlastnosť: ktorýkoľvek prvok možno porovnať s každým iným prvkom a rozhodnúť, či je väčší, menší alebo rovnaký. To spĺňa napríklad usporiadanie čísel alebo usporiadanie slov v slovníku. Vo všeobecnosti ale usporiadanie túto vlastnosť mať nemusí. Napríklad v hierarchii pracovníkov, dvaja kolegovia pracujúci na najnižšej úrovni, ktorí už nemajú ďalších podriadených, nie sú porovnateľní - ani jeden z nich nešéfuje tomu druhému.

V teórii usporiadania sa intuitívny pojem usporiadania formalizuje pomocou binárnych relácií špeciálnych vlastností. To umožňuje skúmať jav usporiadania na veľmi všeobecnej úrovni a nesústrediť sa na nepodstatné aspekty konkrétnych prípadov. Výsledky získané na takejto všeobecnej úrovni potom možno veľmi ľahko aplikovať v konkrétnych situáciach.

Nesmierne častý výskyt usporiadaní v praktických situáciach viedol k definícii množstva usporiadaní so špeciálnymi vlastnosťami. Mnohé z týchto špeciálnych usporiadaní dali neskôr vzniknúť pododvetviam teórie usporiadania. Teória usporiadania sa neobmedzuje len na štúdium vlastností rôznych typov usporiadaní, ale skúma aj vzťahy medzi nimi. Jednoduchým príkladom vlastnosti, ktorá sa opiera o pojem usporiadania, je monotónnoť funkcie, jeden zo základných pojmov reálnej analýzy.

## Pozri aj
*Čiastočne usporiadaná množina

## Referencie
* B.A. Davey, H.A. Priestley, *Introduction to Lattices and Order*. Cambridge University Press 2002. ISBN 0521784514
Protireťazec

**Protireťazec** alebo **antireťazec** je triviálny prípad usporiadanej množiny, v ktorej nie sú žiadne dva prvky porovnateľné.

## Vlastnosti
*Usporiadaná množina (P,\le) je protireťazec vtedy a len vtedy, ak jej relácia usporiadania je identita, čiže \le\,= \mathrm{Id}_{P}.

## Pozri aj
*Reťazec

Kategória:Teória usporiadania
Lineárne usporiadaná množina

**Lineárne usporiadaná množina** alebo **úplne usporiadaná množina** alebo **reťazec** je usporiadaná množina, v ktorej sú každé dva prvky porovnateľné. Napríklad množina prirodzených čísel usporiadaná reláciou "väčší než" je reťazec, pretože pre každé dve čísla vieme rozhodnúť, ktoré z nich je menšie, prípadne, že sa rovnajú. Ak je usporiadaná množina reťazcom, jej relácii usporiadania sa hovorí **úplné usporiadanie** alebo **lineárne usporiadanie**.

## Pozri aj
*Protireťazec

Kategória:Teória usporiadania
Reťazec

**Reťazec** môže byť:
*útvar podobný reťazi
*v chémii: skrátene atómový reťazec
*v molekulárnej genetike: druhovo stála sekvencia purínových alebo pyrimidínových báz resp. aminokysyelín, väčšinou vzájomne kovalentne viazaná, pozri reťazec (molekulárna genetika)
*v matematike: lineárne usporiadaná množina
*v geodézii: pás susediacich trojuholníkov alebo štvoruholníkov s oboma meranými uhlopriečkami, pozri reťazec (geodézia)
*v ekonómii: 
**skrátene obchodný reťazec
**skrátene firemný reťazec

## Pozri aj
*merací reťazec (postupnosť meracích členov v meracom prístroji alebo zariadení)
*reakčný reťazec
*potravinový reťazec
*trofický reťazec
*snímací reťazec (telev.)
*textový reťazec
*Markovove reťazce